ພວກທາລິບານ ສັງຫານນັກຮຽນ ຢ່າງໜ້ອຍ 130 ຄົນ ໃນ ປາກິສຖານ
ພວກຫົວຮຸນແຮງທາລິບານ ສັງຫານນັກຮຽນຢ່າງໜ້ອຍ 130 ຄົນ ທີ່ໂຮງຮຽນແຫ່ງນຶ່ງ ຢູ່ເມືອງ Peshawar ໃນພາກຕາເວັນຕົກສຽງເໜືອ ຂອງປະເທດ .
ບັນດາເຈົ້າໜ້າທີ່ປາກິສຖານ ກ່າວວ່າ ພວກຫົວຮຸນແຮງທາລິ ບານ ໄດ້ສັງຫານ 130 ຄົນ ສ່ວນໃຫຍ່ແມ່ນພວກນັກຮຽນ ໃນ ການໂຈມຕີໂຮງຮຽນແຫ່ງນຶ່ງ ໃນເມືອງ Peshawar ທາງພາກ ຕາເວັນຕົກສຽງ ເໜືອຂອງປະເທດ ໃນວັນອັງຄານມື້ນີ້ ເຈົ້າໜ້າທີ່ປະຈຳແຂວງຄົນນຶ່ງກ່າວວ່າ ພວກຫົວຮຸນແຮງຍັງ ໄດ້ເຮັດໃຫ້ຄົນອຶ່ນໆອີກ 122 ຄົນບາດເຈັບ ຢູ່ໂຮງຮຽນທີ່ບໍລິ ຫານໂດຍພວກທະຫານ ໂຄສົກກອງທັບຄົນນຶ່ງກ່າວວ່າ ກຳລັງຮັກສາຄວາມປອດໄພໄດ້ສັງຫານ ພວກຫົວຮຸນແຮງ 6 ຄົນ ໂຄສົກລັດຖະບານປະຈຳແຂວງຄົນນຶ່ງ ກ່າວຕໍ່ບັນດານັກຂ່າວວ່າ ພວກຫົວຮຸນແຮງ ນຸ່ງເຄື່ອງແບບທະຫານ ນາຍົກລັດຖະມົນຕີ Nawaz Sharif ໄດ້ປະນາມການໂຈມຕີໃນຄັ້ງນີ້ ແລະເວົ້າວ່າ ມັນ ເປັນ “ໂສກນາດຕະກຳຂອງຊາດ” ທ່ານໄດ້ເດີນທາງໄປຍັງເມືອງ Peshawar ໃນມື້ນີ້ ແລະກ່າວວ່າ “ລັດຖະບານຈະບໍ່ຍອມປ່ອຍໃຫ້ການກະທຳ ອັນປ່າເຖື່ອນນີ້ ມາຍັບຍັ້ງຂັດ ຂວາງຕົນ” ແລະປະຕິຍານວ່າ ຈະສືບຕໍ່ການປະຕິບັດງານຕ້ານພວກຫົວຮຸນແຮງ ຕໍ່ໄປ ໂຄສົກກຸ່ມທາລິບານຄົນນຶ່ງ ໄດ້ອ້າງເອົາຄວາມຮັບຜິດຊອບໃນ ການໂຈມຕີ ໂດຍກ່າວວ່າເປັນການປະຕິບັດງານຕອບໂຕ້ຕໍ່ການ ບຸກໂຈມຕີຂອງປາກິສຖານ ທີ່ແນໃສ່ພວກຫົວຮຸນແຮງ ຢູ່ໃນເຂດ ຊົນເຜົ່າ ທາງພາກຕາເວັນຕົກສຽງເໜືອຂອງ ປະເທດ ໃກ້ກັບ ຊາຍແດນອັຟການິສຖານນັ້ນ ຂົງເຂດດັ່ງກ່າວ ຖືກໃຊ້ເປັນບ່ອນຫລົບລີ້ທີ່ສຳຄັນແລະເປັນຄ້າຍ ເຝິກແອບພວກ ກະບົດປາກິສຖານ ແລະອັຟການິສຖານ ທີ່ໄດ້ທຳ ການໂຈມຕີກໍ່ການຮ້າຍຢູ່ໃນ ທັງສອງຟາກຂອງຊາຍແດນ ຊຶ່ງສ່ວນໃຫຍ່ແລ້ວບໍ່ມີການຍາມຮັກສາຢ່າງພຽງ ພໍນັ້ນ